Gloria Patri

Gloria Patri est doxologia trinitaria, oratio brevis ad Deum, in variis liturgiis Christianis usitata. Etiam doxologia minor appellatur, ut a doxologia maiore, Gloria in excelsis, discernatur. 

 Verba doxologiae 
Gloria Patri, et Filio, et Spiritui Sancto,
Sicut erat in principio, et nunc, et semper, et in saecula saeculorum. Amen.

Et Graece:
Δόξα Πατρὶ καὶ Υἱῷ καὶ Ἁγίῳ Πνεύματι,
καὶ νῦν καὶ ἀεὶ καὶ εἰς τοὺς αἰῶνας τῶν αἰώνων. Ἀμήν.

 Historia 
Gloria patri similis est doxologiis, quae quinque libros Psalmorum concludunt (cofer Ps 41,14, Ps 72,18s, Ps 89,53, Ps 106,48, Ps 150,6).

Iam saeculo secundo Christiani preces cum doxologia concludere solebant, a saeculo tertio doxologia aperte ad trinitatem refert. Formula e Syria oriunda initio διὰ Χριστοῦ ἐν ἁγίῳ πνεύματι (per Christum in Spiritu Sancto) sive διὰ Χριστοῦ καὶ ἁγίου πνεύματος (per Christum et Spiritum Sanctum) est.Hans-Christoph Schmidt-Lauber, Formeln, liturgische III. Liturgiegeschichtlich und praktisch-theologisch, in: Gerhard Müller et. al. (ed.), Theologische Realenzyklopädie, vol. 11,  Berolini: De Gruyter 1983, ISBN 978-3-11-019098-4. Quod Ariani praepositionem διά sensu Subordinatianismi solum patrem Deum esse interpretati sunt, formula mutata est.Ibidem. Imprimis Basilius Magnus illud διά cum μετά (cum) mutavit, et ἐν cum σύν (una cum), ita omnes personas trinitarias aequo fastigio collocans. Praeterea etiam formulam 'Gloria Patri et Filio et Spiritui Sancto' recepit, quae a iussione baptismatis in  evangelio secundundum Matthaeum tradita (Mt 28,19) repetitur. In ecclesia occidentali mox ad psalmos responsoriaque finienda adhibita, traditio liturgiae firma facta est (confer Regula Benedicti 9).Ibidem.

 Notae 

 Si plus legere vis 
 Markus Eham: Gloria patri, in: Walter Kasper (ed.): Lexikon für Theologie und Kirche, ed. 3. vol 4. Friburgi: Herder 1995, col. 752s.
 Josef Andreas Jungmann, Missarum Sollemnia. Eine genetische Erklärung der römischen Messe, vol 1, ed. 5. Friburgi: Herder 1962, 423s.

Categoria:Preces Christianae